23. Vedtægter for Ældrerådet 2022-25 (Åben)
Tidl. politisk behandling
Forventet sagsgang
SS-U, ØK, BY
Lovgrundlag
 Retssikkerhedsloven på det sociale område
SAGENS INDHOLD
Byrådet skal i denne sag tage stilling til opdatering af vedtægterne for Ældrerådet i [adresse]. 
Opdateringen af vedtægterne, som gælder for perioden 2022-2025, sker som opfølgning på 
[adresse] 16. november 2021. Ældrerådets vedtægter fastsættes af Byrådet i samarbejde med 
Ældrerådet jf. retssikkerhedsloven på det sociale område.
Ældrerådet i [adresse] består af ni medlemmer og tre stedfortrædere. Ældrerådets opgave er 
bl.a. at være bindeled mellem Byrådet og Favrskov Kommunes ca. 12.000 borgere over 60 år. Ældrerådet 
høres i alle spørgsmål, der vedrører ældre, sådan at Ældrerådets synspunkter kan indgå i Byrådets og de 
politiske udvalgs beslutningsgrundlag.
Vedtægterne er en videreførelse af vedtægterne fra valgperioden 2018-2021 med forskellige opdateringer 
samt tilretninger på baggrund af Ældrerådets anbefalinger. Ændringerne er markeret med rødt i vedlagte 
bilag.
Ældrerådet har behandlet forslag til opdaterede vedtægter på møde 19. januar 2022. Ældrerådet har i den 
forbindelse foreslået, at vedtægterne gennemgår en sproglig tilretning og, at rækkefølgen på tekstafsnit 
ændres. 
Der fremhæves følgende forslag til ændringer fra Ældrerådet:

Det foreslås præciseret, at stedfortrædere ikke deltager i Ældrerådets ordinære møder.

Det foreslås præciseret, at Ældrerådets medlemmer vælges som enkeltpersoner og ikke som 
repræsentanter for politiske partier, interesseorganisationer mv.

Det foreslås tilføjet, at et medlemskab af Ældrerådet er ulønnet.
VURDERING
Social og Sundhed kan tilslutte sig Ældrerådets præcisering om, at stedfortrædere ikke deltager i 
Ældrerådets ordinære møder. Ældrerådet kan jf. retssikkerhedsloven fastsætte stedfortrædernes virke 
nærmere i vedtægterne. Det fremgår i øvrigt af retssikkerhedsloven, at det ikke er et krav, at en 
stedfortræder træder til, hvis et ordinært medlem blot er forhindret i at deltage i et eller flere møder i 
Ældrerådet.
Social og Sundhed tilslutter sig ligeledes præciseringen om, at Ældrerådets medlemmer vælges som 
enkeltpersoner og ikke som repræsentanter for politiske partier, interesseorganisationer mv. Evalueringen 
af Ældrerådsvalget har vist, at nogle vælgere spørger til politisk ståsted som en hjælp til at vælge en 
kandidat. Præciseringen er således med til at synliggøre, at Ældrerådet er upolitisk i forbindelse med 
stillingtagen i forskellige spørgsmål på ældreområdet. 
Sagsnr. EMN-2021-03008
DokID: 2571101
Sagsbehandler mbdm
Byråd
26-04-2022 19:00
Den foreslåede tilføjelse om, at et medlemskab af Ældrerådet er ulønnet, er i overensstemmelse med 
retssikkerhedsloven.
ØKONOMI
Der er ingen økonomiske konsekvenser.
INDDRAGELSE
Forslag til Ældrerådets vedtægter 2022-2025 har været behandlet på Ældrerådets møde 19. januar 2022.
INDSTILLING
Direktøren for Social og Sundhed indstiller til Byrådet:
1.
At forslag til Vedtægter for Ældrerådet 2022-25 i [adresse] godkendes.
BESLUTNING
                 
Social- og Sundhedsudvalget, 5. april 2022: 
Fraværende: Ingen
Indstilles godkendt.
                
Økonomiudvalget, 19. april 2022:
Fraværende: Ingen
Indstilles godkendt.
Byrådet, 26. april 2022:
Fraværende: Ingen
Godkendt.
Bilag
1.
Vedtægter for Ældrerådet 2022-2025 - ændringer markeret (2524227)
2.
Vedtægter for Ældrerådet 2022-2025 (2561622)
